Superfetácia

Superfetácia (z gr. fetus - plod) je oplodnenie druhého vajíčka, keď v maternici je už prítomný plod. To znamená, že vajíčka nepochádzajú z toho istého cyklu.

Superfetácia nastane obyčajne po dlhšom období (dni, týždne) od prvého oplodnenia. Nastane v prípadoch neočakávanej ovulácie, pretože v gravidite je ďalšia ovulácia hormonálne potlačená, alebo v prípade výskytu 2 materníc. Ak sa oplodní 2 a viac vajíčok z rovnakého cyklu nastane superfekundácia.

Výskyt superfetácie je menší než superfekundácie. U ľudí je superfetácia veľmi zriedkavá, u zvierat ako sú hlodavce (myši a potkani) je častejšia. Okrem nich sú  uvádzané hospodárske zvieratá (kone a ovce), vačkovce (klokani), primáty, či čelaď rýb živorodkovité. Najčastejšie nastane v prípade umelého oplodnenia pri už prebiehajúcom nepozananom tehotenstve, a klinicky sa určí na základe rozdielneho stupňa vývoja dvojičiek.

 Referencie 

 Externé odkazy 
  Daily Maily - The babies born just a minute apart who AREN'T twins (01/2008)

Kategória:Tehotenstvo
Kategória:Pohlavné rozmnožovanie
Kategória:Súrodenci